# Rhizoctonia

Rhizoctonia és un gènere de fongs dins l'ordre Cantharellales. Les espècies d'aquest gènere no produeixen espores però estan compostes d'hifes i esclerocis (propàguls hifals) i són estadis asexuals dels fongs del gènere Thanatephorus. Les espècies de Rhizoctonia són sapròfits, però de manera facultativa són paràsits patògens de les plantes, que causen malalties d'importància econòmica. També són fongs micorícics associats a les orquídies. El nom del gènere va ser creat per acomodar molts fongs d'aparença similar però no relacionats entre ells.

## Taxonomia
### Història

Rhizoctonia va ser un nom introduït per Augustin Pyramus de Candolle per a fongs patògens de les plantes que produïen tant hifes com esclerocis. "Rhizoctonia" significa "matador d'arrels" i l'espècie original de Candolle, Rhizoctonia crocorum és l'agent caausal de l'arrel vileta de la pastanaga i altres arrels cultivades. Altres autors van afegir 100 noms addicionals al gènere alguns poc semblants a l'espècie tipus.
R.T. Moore proposà el 1987 que Rhizoctonia hauria de restringir-se a l'espècie tipus i espècies relacionades i que les altres espècies es traslladessin a altres gèneres.Desgraciadament això significava que l'espècie més coneguda Rhizoctonia solani (teleomorf Thanatephorus cucumeris), s'hauria de canviar a Moniliopsis solani. Per permetre aquest canvi es va proposar que R. solani podria reemplaçar R. crocorum com espècie tipus de Rhizoctonia. Però finalment es conserva R. solani com espècie tipus sota Codi Internacional de Nomenclatura Botànica.

### Estatus actual

Actualment el gènere està restringit a l'espècie tipus Rhizoctonia solani i els seus sinònims. El gènere es fa servir encara en el seu sentit antic. L'anàlisi molecular i cladístic posa a Rhizoctonia dins la família Ceratobasidiaceae.

## Hàbitat i distribució

Són espècies sapròfites que ocorren en el sòl i produeixen basidiocarps en tiges mortes i detritus de plantes. També són patògens oportunístes de les plantes. La distribució sembla cosmopolita

## Importància econòmica

Rhizoctonia solani causa malalties a les plantes cultivades, és un dels responsables de la mort dels planters petits en vivers i de malalaties en les patateres, cereals, remolatxa sucrera, cogombre, arròs, i altres.

## Referències

* ↑ http://www.potato.org.uk/department/knowledge_transfer/pests_and_diseases/ref.html?item=29 Arxivat 2006-09-25 a Wayback Machine.
* ↑ http://www.indexfungorum.org/Names/Names.asp
* ↑ International Code of Botanical Nomenclature, Appendix III http://ibot.sav.sk/icbn/main.htm
* ↑ Rhizoctonia disease of potato http://vegetablemdonline.ppath.cornell.edu/factsheets/Potato_Rhizoctonia.htm
* ↑ Rhizoctonia root rot http://cbarc.aes.oregonstate.edu/rhizoctonia-root-rot-bare-patch Arxivat 2013-10-10 a Wayback Machine.
* ↑ Rhizoctonia diseases of sugar beet http://www.uiweb.uidaho.edu/sugarbeet/Disease/rtdspnw.htm Arxivat 2010-06-19 a Wayback Machine.
* ↑ Rhizoctonia disease of cucumber http://cuke.hort.ncsu.edu/cucurbit/cuke/dshndbk/br.html
* ↑ Rhizoctonia sheath blight http://www.lsuagcenter.com/NR/rdonlyres/C93A494B-8105-4804-9DFA-81190EC3F68B/58166/pub3123ShealthBlightofRiceHIGHRES.pdf
* ↑ Roberts P.. Rhizoctonia-forming fungi. Kew: Royal Botanic Gardens, 1999, p. 239. ISBN 1900347695.

## Bibliografia

* Moncalvo J-M et al. «The cantharelloid clade: dealing with incongruent gene trees and phylogenetic reconstruction methods». Mycologia, 98, 2006, pàg. 937-948. Arxivat de l'original el 2016-03-03 [Consulta: 15 setembre 2010]. Arxivat 2016-03-03 a Wayback Machine.
* «Global Biodiversity Information Facility». [Consulta: 30 juliol 2010]. «Rhizoctonia in GBIF»
* Moore RT. «The genera of Rhizoctonia-like fungi». Mycotaxon, 29, 1987, pàg. 91-99.
* Andersen TF, Stalpers JA. «A checklist of Rhizoctonia epithets». Mycotaxon, 51, 1994, pàg. 437-457.
* Adams GC, Kropp BR. «Athelia arachnoidea, the sexual state of Rhizoctonia carotae, a pathogen of carrot in cold storage». Mycologia, 88, 1996, pàg. 459-472.

## Enllaços externs

* Index Fungorum